Annonce

År efter år har Dan-Foam i Aarup ligget i toppen, når Fyens Stiftstidende laver årets hitliste over de største overskud på Fyn. Men hvis tallene skulle vise overskud efter skat, ville virksomheden næste gang optræde på den anden liste - den med de største underskud. Det har en kæmperegning fra Skat på 1,1 milliarder kroner sørget for. Det fremgår af virksomhedens regnskab for 2015.

Annonce

Sagen er i retten

Dan-Foam er ikke enig med Skat, og sagen er foreløbig nået til Landsskatteretten. Ifølge regnskabet har virksomheden fået lov til at vente med at betale, indtil der ligger en endelig afgørelse - dog skal der senest betales 1. juli 2017. Alligevel har Dan-Foam allerede trukket 813 millioner kroner ud af overskuddet i form af en hensættelse i bogholderiet. Hvis firmaet vinder skattesagen, vil pengene så blive bogført som overskud. Det betyder, at et 2015-overskud på 563 millioner kroner før skat med et slag er forvandlet til et underskud på 371 millioner kroner efter skat.

Annonce

Satte også penge af i 2014

Allerede i 2014-regnskabet blev der lagt et noget mindre beløb - 115 millioner kroner - til side til skattesagen. Men i år har den altså vurderet, at der skulle mere til. I alt er hensættelsen nu tæt på Skats fulde krav. Sammen med jævnlige store udbytter til ejeren betyder det, at egenkapitalen er røget helt i bund. Dan-Foam producerer skumgummi med en helt speciel teknik, som betyder, at produkterne bliver meget behagelige og trykaflastende at ligge på.

Annonce

Aarup opfandt skummet